16 Nemulombola* Febe kaka wetu, aye i mwingidi wa kipwilo kidi mu Senkelea,+2 amba mumutambule mudi Mfumwetu monka mufwaninwe kutambwilwa bajila, kadi mumukwashe na bintu byonso byakokeja kubulwa,+ mwanda nandi wadi ulwila bavule, ne ami mwine kumo.3 Ñimwinei ba Piseka ne Akwila,+ bengidi nami mudi Kidishitu Yesu,4 boba batūdile būmi bwabo* mu kyaka pa mwanda wami,*+ nebafwija’ko, ke’nkapo ami kete, ino i ne bipwilo byonso bya mu mizo.5 Imunai ne kipwilo kidi mu njibo yabo.+ Imunai Epenetusa muswedibwe wami, kyangulwa kibajinji kya mu Azia kudi Kidishitu.6 Imunai Madia, yewa wemwingidile bininge.7 Imunai ba Andelonikusa ne Dyunia, babutule bami+ kadi bakutwa bakwetu, bana-balume bayukane biyampe ku batumibwa kadi badi mu bumo na Kidishitu tamba kala kumpita ne amiwa.8 Ñimwinei Ampidyatusa, muswedibwe wami mudi Mfumwetu.9 Imunai Ulabane, mwingidi netu mudi Kidishitu, ne muswedibwe wami Setakisa.10 Imunai Apelese, mwitabijibwe mudi Kidishitu. Imunai ba mu njibo ya Adisobulusa.11 Imunai Helodyona, mubutule wami. Imunai boba ba mu njibo ya Nalashisa ba mudi Mfumwetu.12 Imunai ba Taifena ne Taifosa, bana-bakaji bengila bininge mudi Mfumwetu. Imunai Peshise muswedibwe wetu, mwanda waingile bininge mudi Mfumwetu.13 Imunai Lufusa, mutongwe mudi Mfumwetu, ne inandi kadi mama wami.14 Imunai Asenkitusa, Fekone, Hemese, Patobase, Hemase, ne banabetu bobadi nabo.15 Imunai ba Filolokusa ne Yudya, Neleusa ne mwanabo mwana-mukaji, ne Olempasa, ne bajila bonso bobadi nabo.16 Mwiimunei banwe bene na bene na mififyo ijila. Bipwilo byonso bya Kidishitu bibemwimuna.17 Pano nemwisāshila, banwe banabetu, mutadije boba baleta nkalañani ne byobya bibwanya kukukaja byampikwa kukwatañana na lufundijo lomwafundile, kadi mwibasonsolokei.+18 Mwanda bantu ba uno muswelo i bapika ba bya kusakasaka bya* abo bene, ke badipo ba Mfumwetu Kidishitu, aa, kadi na binenwa bya lushiñanya ne mīsambo ya kufukulañana bongolanga mityima ya boba bampikwa kuyuka.19 Kikōkeji kyenu kibayukana ku bonso, o mwanda nasangala pa mwanda wenu. Ino nsaka mwikale ba tunangu mu byobya biyampe, ino bampikwa mambo mu byobya bibi.+20 Mwanda, Leza mwine upāna ndoe usa kusonsakanya Satana+ munshi mwa mayo enu panopano ponka. Kanye ka ku buntu bitupu ka Mfumwetu Yesu kekale nenu.21 Temote, mwingidi nami wemwimuna, pamo ne Luseusa, ne Dyasoni, ne Soshipate, babutule bami.+22 Amiwa Tetyiusa, mwine walemba uno mukanda, nemwimuna mudi Mfumwetu.23 Ngaiusa,+ mwinē komfikile kadi kupwidilanga kipwilo kyonso, wemwimuna. Elatusa, mulami wa byabulēme bya* kibundi wemwimuna, pamo ne mwanabo Kwatusa.24* ——25 Nanshi, Yewa ukokeja kwimukomeja mwendele myanda miyampe yonsapula ne busapudi bwa Yesu Kidishitu, mwendele kusokwelwa kwa kifibwe kikola+ kyadi kilaminwe kunenwa mpika tamba kalakala kene26 ino pano kibalombolwa* patōkelela ne kuyukana kupityila ku Bisonekwa bya bupolofeto mu mizo yonsololo mwendele lubila lwa Leza wa nyeke mwanda wa kukankamika kikōkeji kya na lwitabijo;27 Leza, wa tunangu bunka bwandi,+ atumbijibwe ntumbo mudi Yesu Kidishitu nyeke. Amena.
lua_Latn